Oponický kanál

Oponický kanál je vodný tok v Podunajskej pahorkatine na území okresu Topoľčany a Nitra. Je to pravostranný prítok Lefantovského potoka v povodí rieky Nitra s dĺžkou približne 7,2 km a je tokom V. rádu. 

 Priebeh toku 
Potok pramení v strednej časti Poduajskej pahorkatiny, v geomorfologickom podcelku Nitrianska niva a jej časti Stredonitrianska niva, v lokalite Pod Klenovou, v nadmorskej výške približne  Od prameňa v rovinatej, poľnohospodársky využívanej oblasti, tečie prevažne južným, krátko aj západným smerom. Pokračuje západne od Oponíc, kde križuje Oponický potok a oblasťou Veľké lúky smeruje na juh. Priberá menší ľavostranný kanál, stáča sa na juhozápad a v lokalite Stávky sa naň pravostranne pripája ďalší kanál. Lemovaný nesúvislou pobrežnou vegetáciou sa esovito stáča, križuje cestu do Dolných Lefantoviec a západne od ich intravilánu, sa v nadmorskej výške približne  vlieva pravostranne do Lefantovského potoka v povodí rieky Nitry. Potok patrí do širšieho povodia rieky Váh.

Kanál pramení na katastrálnom území obce Oponice, následne pokračuje hranicou území obcí Preseľany, Hrušovany a Horné Lefantovce a napokon aj Koniarovce a Dolné Lefantovce. Preteká územím okresov Topoľčany a Nitra v Nitrianskom kraji. 

 Referencie 

 Pozri aj 
 Zoznam vodných tokov v povodí Nitry
 Podunajská pahorkatina, Nitrianska niva, Stredonitrianska niva

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Topoľčany
Kategória:Oponice
Kategória:Preseľany
Kategória:Hrušovany (okres Topoľčany)
Kategória:Horné Lefantovce
Kategória:Dolné Lefantovce
Kategória:Koniarovce